Deg usefru-agi d imeslayen n tmeṭṭut s yiles n wergaz, d yemma-s n umedyaz i dittmeslayen s ṣṣut n Maɛtub, deg-s nettwali tugdi n tyemmat ɣef mmi-s. Deg yefyar tettru ɣef zzehr-is akk d lmektub-is, ay yuran deg unyir-iw tafyirt-agi tessebgan-aɣ-id lmektub, imi di tsugent n leqbayel ayen akk i d aɣ-iketban ad ten ɛic yettwaru deg unyir, ma d tayemmat tettlumu zher-is akk d lmektub-is, imi tettɛici di tugdi ad as-iruḥ mmi-s, ɣef waya tessutur deg yemɛawazen ad tt-wansen ar ssḥur d awal areṭṭal seg taɛrabt, tagella-nni i tetten yimselmen uqbel tudna n lefjar, di remḍan15, syen si ssḥur alama yuli wass, imi nettat ur thenna ara tasa-s ur terris ara, yugi ad tt-iffeɣ lweswas d tiktiwin-nni ndiri, i d-d-yettasen ɣer wallaɣ si tteqlaq akk d lxuf, yessugen-d lxuf-nni i deg tella tyemmat ɣef mmi-s, dɣa ttasent-d tugniwin-nni icemten ɣer wallen-is, ul-is yettargigi, iḥar ad izer d acu i yuɣen Lwennas imi ulac-it.